Diari Oficial de la Generalitat Valenciana


Sumari del DOGV 6643, del 03-11-2011 (2011/11111)

Notificació del laude emés per la Junta Arbitral de Transports de Castelló. Expedient número 06/7807-SB.
--------------------------------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11533


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de Castelló. Expedient número 06/0336-LW. [2011/11376]  
Ramón Escrig Moreno, president de la Junta Arbitral de Transports de Castelló, manifesta que d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Floortech España, SL, que s'ha dictat laude en l'expedient de referència i ja que no ha sigut possible la seua notificació per desconegut es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal: president: Ramón Escrig Moreno. Vocals: José Ramón López de la Fuente i Fernando Monzó Mollá, els quals excusen la seua incompareixença; secretària-vocal: Rosa Salvador Salvador. Parts: reclamant: Transportes Viciano, SL, representada per Ricardo Agulleiro Gumbau, reclamat: Floortech España, SL, que no compareix a l'acte de la vista.  
A Castelló, 13 d'abril de 2011, a les 12.10 hores es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient 06/1432-US, i es procedix a la realització de la vista oral respecte de la reclamació següent: impagament de ports. La part reclamada no compareix a la vista.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A continuació es concedix la paraula a la reclamant que s'aferma i es ratifica en la seua demanda i es remet a les proves i als documents aportats i que deixa basada en els antecedents de fet següents:  
1. Es ratifica en tots els motius de la seua demanda i manifesta que la reclamant va realitzar, per compte de la reclamada diversos transports, tal com s'especifiquen en les factures núm. A00-110090 de 30.11.2009 per un import de 1.108,61 euros. D'esta factura es reclamen en este procediment només l'import de 348,0 euros, ja que la resta de 760,61 euros ja han sigut reconeguts en el laude de l'expedient 54/10-CS. Factura núm. A00-080076 de 31.08.2009 per un import de 252,27 euros. D'esta factura es reclamen 159,87 euros que queden pendent de pagament. Factura núm. A00-090107 de 30.05.2010 per import de 489,72 euros i la factura núm. A00-100098 de 31.10.2010 per import de 1.149,30 euros, totes estes s'adjunten a la demanda.  
Després de diverses gestions de cobrament sense aconseguir-ho és per això que s'interposa la present demanda, i acaba sol·licitant que, una vegada que siga reconegut el seu dret, es condemne la reclamada al pagament de l'import del transport més les despeses ocasionades i que ascendix a la quantitat de 2.147,69 euros.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada, al seu torn, per la Llei 29/2003, de 8 d'octubre, que en l'article38.1, referent a la quantia diu: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o l'activitat contractat". No constant en l'expedient cap manifestació en este sentit realitzada en moment anterior a la iniciació del transport.  
  
3. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals consta adjunta a esta van ser realitzats, la qual cosa determina el dret al seu cobrament per part de la reclamant.  
4. Atesa l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 redactat pel Reial Decret 1225/2006, de 27 d'octubre, que modifica el Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa: "la inassistència de qualsevol dels membres de la junta, a excepció del president, no impedirà que ese realitze la vista ni que es dicte el laude".  
Per tot això, valorades les declaracions manifestades en la vista i en la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:  
Estimar la demanda interposada per la mercantil Transportes Viciano, SL, representada per Ricardo Agulleiro Gumbau contra Floor Tech España, SL, ja que dels fets relatats i de la documentació que hi ha a l'expedient es desprén que efectivament els transports van ser realitzats tal com han sigut exposats i provats, la qual cosa atorga un dret de cobrament per l'import d'este.  
Per això Floor Tech España, SL, haurà d'abonar a Transportes Viciano, SL, la quantitat de dos mil cent quaranta-set euros amb seixanta-nou cèntims (2.147,69 euros).  
Contra este laude es pot exercitar l'acció d'anul·lació davant de l'Audiència Provincial de Castelló en el termini de dos mesos següents a la notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència del que s'ha exposat anteriorment, dins dels deu dies següents al de la notificació del laude es podrà sol·licitar a esta Junta Arbitral la seua correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa davant del Jutjat Mercantil de Castelló, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener d'Enjudiciament Civil».  
Els mencionats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.   
  
Castelló de la Plana, 19 d'octubre de 2011.- El president de la Junta Arbitral de Transports: Ramón Escrig Moreno.